DA Den Europæiske Unions Tidende L 90/106

KOMMISSIONENS AFGØRELSE

af 26. marts 2013

om fastsættelse af medlemsstaternes årlige emissionstildelinger for perioden fra 2013 til 2020 i henhold til Europa-Parlamentets og Rådets beslutning nr. 406/2009/EF

(meddelt under nummer C(2013) 1708)

(2013/162/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets beslutning nr. 406/2009/EF af 23. april 2009 om medlemsstaternes indsats for at reducere deres drivhusgasemissioner med henblik på at opfylde Fællesskabets forpligtelser til at reducere drivhusgasemissionerne frem til 2020 (1), særlig artikel 3, stk. 2, fjerde afsnit, og

ud fra følgende betragtninger:

(1) Drivhusgasemissioner fra anlæg, der er omfattet af Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (2), som de fremgår af Unionens register, Kommissionens beslutninger, nationale tildelingsplaner og officiel korrespondance mellem Kommissionen og de respektive medlemsstater, udgør verificerede emissionsdata som omhandlet i artikel 3, stk. 2, fjerde afsnit, i beslutning nr. 406/2009/EF.

(2) De samlede drivhusgasemissioner fra gasser og aktiviteter som defineret i artikel 2, stk. 1, i beslutning nr. 406/2009/EF, der i henhold til Europa-Parlamentets og Rådets beslutning nr. 280/2004/EF af 11. februar 2004 om en mekanisme til overvågning af emissioner af drivhusgasser i Fællesskabet og til gennemførelse af Kyoto-protokollen (3) i 2012 er rapporteret og fastsat efter den indledende evaluering i 2012, som Kommissionen gennemførte i henhold til retningslinjer for den tekniske gennemgang af drivhusgasemissionsopgørelser i 2012 (4), udgør evaluerede drivhusgasemissionsdata for 2005, 2008, 2009 og 2010 som omhandlet i artikel 3, stk. 2, fjerde afsnit, i beslutning nr. 406/2009/EF.

(3) For at sikre overensstemmelse mellem fastsættelsen af de årlige emissionstildelinger og de drivhusgasemissioner, der rapporteres for hvert år, bør medlemsstaternes årlige emissionstildelinger også beregnes ved anvendelse værdierne for globalt opvarmningspotentiale fra den fjerde rapport fra Det Mellemstatslige Panel for Klimaændringer (IPCC) vedtaget ved beslutning 15/CP.17. De således beregnede årlige emissionstildelinger bør gælde fra det første år, for hvilket indberetningen om drivhusgasopgørelser, jf. artikel 3 i beslutning nr. 280/2004/EF, under anvendelse af disse nye værdier for globalt opvarmningspotentiale bliver obligatorisk.

(4) De data, som i øjeblikket indberettes i de nationale drivhusgasopgørelser og i de nationale registre og Unionens register, er ikke tilstrækkelige til, at man for de enkelte medlemsstater kan bestemme de CO2-emissioner fra civil luftfart på nationalt plan, som ikke er omfattet af direktiv 2003/87/EF. CO2-emissioner fra flyvninger, som ikke er omfattet af direktiv 2003/87/EF, udgør kun en meget lille del af de samlede drivhusgasemissioner, og indsamling af supplerende oplysninger om disse emissioner vil føre til en uforholdsmæssigt stor administrativ byrde. Mængden af CO2-emissioner fra opgørelseskategori »1.A.3.A civil luftfart« bør derfor sættes til lig nul ved fastsættelsen af de årlige emissionstildelinger.

(5) De årlige emissionstildelinger for en medlemsstat for 2020 bør beregnes ved at trække mængden af verificerede drivhusgasemissioner fra anlæg, der eksisterede i 2005, fra de evaluerede drivhusgasemissioner for 2005 og justere resultatet ved hjælp af den procentsats, der er fastsat i bilag II i beslutning nr. 406/2009/EF.

(6) Mængden af verificerede drivhusgasemissioner fra anlæg bør fastsættes på følgende måde: — For medlemsstater, der har deltaget i emissionshandelssystemet fra 2005: mængden af emissioner fra anlæg, som var omfattet af direktiv 2003/87/EF i 2005, justeret med mængden af drivhusgasemissioner fra de anlæg, som fra 2008 til 2012 blev omfattet af eller undtaget fra emissionshandelssystemet på grund af en tilpasning af det anvendelsesområde, som medlemsstaterne anvendte, og mængden af drivhusgasemissioner fra anlæg, der var midlertidigt undtaget fra emissionshandelssystemet i 2005, men ikke undtaget mellem 2008 og 2012. — For medlemsstater, der har deltaget i emissionshandelssystemet fra 2007: Mængden af drivhusgasemissioner fra anlæg, som var omfattet af direktiv 2003/87/EF i 2007. — For medlemsstater, der deltager i emissionshandelssystemet fra 2013: Mængden af drivhusgasemissioner fra anlæg, som var omfattet af direktiv 2003/87/EF i 2005 (ifølge de oplysninger, som er indberettet af den pågældende medlemsstat og evalueret af Kommissionen).

(7) Den gennemsnitlige mængde af drivhusgasemissioner i 2009 for en medlemsstat med et positivt loft for drivhusgasemissioner i henhold til bilag II i beslutning nr. 406/2009/EF bør beregnes ved, at en gennemsnitlig mængde af verificerede drivhusgasemissioner fra anlæg, som var omfattet af direktiv 2003/87/EF i 2008, 2009 og 2010 i den pågældende medlemsstat, trækkes fra medlemsstatens gennemsnitlige samlede evaluerede drivhusgasemissioner for 2008, 2009 og 2010.

(8) De årlige emissionstildelinger for en medlemsstat med et positivt loft for drivhusgasemissioner i henhold til bilag II i beslutning nr. 406/2009/EF for årene 2013 til 2019 bør defineres ved et lineært forløb, der begynder ved den pågældende medlemsstats gennemsnitlige mængde af drivhusgasemissioner i 2009 og slutter ved medlemsstatens årlige emissionstildeling for 2020.

(9) Den årlige emissionstildeling for en medlemsstat med et negativt loft for drivhusgasemissioner i henhold til bilag II i beslutning nr. 406/2009/EF for 2013, bør beregnes ved, at den gennemsnitlige mængde af verificerede drivhusgasemissioner fra anlæg, der var omfattet af direktiv 2003/87/EF i 2008, 2009 og 2010 i den pågældende medlemsstat, trækkes fra medlemsstatens gennemsnitlige samlede evaluerede drivhusgasemissioner for 2008, 2009 og 2010.

(10) Den årlige emissionstildeling for en medlemsstat med et negativt loft for drivhusgasemissioner i henhold til bilag II i beslutning nr. 406/2009/EF for årene 2014 til 2019 bør defineres ved et lineært forløb, der begynder ved den pågældende medlemsstats årlige emissionstildeling for 2013 og slutter ved medlemsstatens årlige emissionstildeling for 2020.

(11) De verificerede drivhusgasemissioner fra anlæg, som er medtaget ensidigt i emissionshandelssystemet i henhold til artikel 24 i direktiv 2003/87/EF i perioden fra 2008 til 2012, bør ikke medregnes i den gennemsnitlige mængde af verificerede drivhusgasemissioner fra anlæg, der er omfattet af direktiv 2003/87/EF for 2008, 2009 og 2010, da dette vil føre til, at drivhusgasemissionerne ved fremtidige tilpasninger af de årlige emissionstildelinger i henhold til artikel 10 i beslutning nr. 406/2009/EF bliver regnet med to gange.

(12) Med henblik på Kroatiens tiltrædelse af Unionen bør landets årlige emissionstildeling for hvert år i perioden fra 2013 til 2020 fastlægges efter samme fremgangsmåde som for de øvrige medlemsstater. Disse værdier bør finde anvendelse fra datoen for Kroatiens tiltrædelse.

(13) På baggrund af vedtagelsen af Det Europæiske Råds afgørelse 2012/419/EU af 11. juli 2012 om ændring af Mayottes status i forhold til Den Europæiske Union (5) fra 2014 beregnes de årlige emissionstildelinger for Frankrig med virkning fra 2014 under hensyntagen til de relevante evaluerede drivhusgasemissioner.

(14) Foranstaltningerne i denne afgørelse er i overensstemmelse med udtalelse fra Udvalget for Klimaændringer —

VEDTAGET DENNE AFGØRELSE:

Artikel 1

De årlige emissionstildelinger for hver medlemsstat for hvert år i perioden fra 2013 til 2020 er fastsat i bilag I og finder anvendelse med forbehold af eventuelle tilpasninger, som offentliggøres i henhold til artikel 10 i beslutning nr. 406/2009/EF.

Artikel 2

Uanset artikel 1 gælder det, at når det i en retsakt, som er vedtaget i henhold til artikel 3 i beslutning nr. 280/2004/EF, foreskrives, at medlemsstaterne skal indgive opgørelser over drivhusgasemissioner, som er beregnet ved hjælp af værdier for globalt opvarmningspotentiale fra den fjerde IPCC-vurderingsrapport vedtaget ved beslutning 15/CP.17 på partskonferencen under De Forenede Nationers rammekonvention om klimaændringer, finder de årlige emissionstildelinger i bilag II anvendelse fra det første år, for hvilket en sådan indberetning om drivhusgasopgørelser bliver obligatorisk.

Artikel 3

De årlige emissionstildelinger for Kroatien som fastsat i bilag I finder anvendelse fra datoen for ikrafttrædelsen af traktaten om Kroatiens tiltrædelse.

Denne afgørelse er rettet til medlemsstaterne.

Udfærdiget i Bruxelles, den 26. marts 2013. På Kommissionens vegne Connie HEDEGAARD Medlem af Kommissionen

(1) EUT L 140 af 5.6.2009, s. 136.

(2) EUT L 275 af 25.10.2003, s. 32.

(3) EUT L 49 af 19.2.2004, s. 1.

(4) SWD (2012) 107 final af 26.4.2012.

(5) EUT L 204 af 31.7.2012, s. 131.

BILAG I Årlige emissionstildelinger for medlemsstaterne for årene 2013 til 2020 beregnet ved anvendelse af værdierne for globalt opvarmningspotentiale fra den anden IPCC-vurderingsrapport Land Årlig emissionstildeling (i tons kuldioxidækvivalent) 2013 2014 2015 2016 2017 2018 2019 2020 Belgien 81 206 753 79 635 010 78 063 267 76 491 523 74 919 780 73 348 037 71 776 293 70 204 550 Bulgarien 27 308 615 27 514 835 27 721 056 27 927 276 28 133 496 28 339 716 28 545 936 28 752 156 Tjekkiet 63 569 006 64 248 654 64 928 302 65 607 950 66 287 597 66 967 245 67 646 893 68 326 541 Danmark 35 873 692 34 996 609 34 119 525 33 242 442 32 365 359 31 488 276 30 611 193 29 734 110 Tyskland 487 095 510 480 020 642 472 945 774 465 870 905 458 796 037 451 721 169 444 646 301 437 571 432 Estland 6 111 145 6 133 644 6 156 143 6 178 641 6 201 140 6 223 639 6 246 137 6 268 636 Irland 45 163 667 44 066 074 42 968 480 41 870 887 40 773 293 39 675 700 38 578 106 37 480 513 Grækenland 58 909 882 59 158 791 59 407 700 59 656 609 59 905 518 60 154 427 60 403 336 60 652 245 Spanien 228 883 459 226 977 713 225 071 967 223 166 221 221 260 475 219 354 728 217 448 982 215 543 236 Frankrig 397 926 454 393 291 390 388 254 953 383 218 516 378 182 079 373 145 642 368 109 206 363 072 769 Kroatien 20 596 027 20 761 917 20 927 807 21 093 696 21 259 586 21 425 476 21 591 366 21 757 255 Italien 310 124 250 308 146 930 306 169 610 304 192 289 302 214 969 300 237 649 298 260 329 296 283 008 Cypern 5 552 863 5 547 275 5 541 687 5 536 100 5 530 512 5 524 924 5 519 336 5 513 749 Letland 9 005 483 9 092 810 9 180 137 9 267 464 9 354 791 9 442 119 9 529 446 9 616 773 Litauen 16 661 613 16 941 467 17 221 321 17 501 174 17 781 028 18 060 882 18 340 736 18 620 590 Luxembourg 9 737 871 9 535 962 9 334 053 9 132 144 8 930 235 8 728 326 8 526 417 8 324 508 Ungarn 49 291 591 50 388 303 51 485 014 52 581 726 53 678 437 54 775 149 55 871 861 56 968 572 Malta 1 113 574 1 112 781 1 111 988 1 111 195 1 110 402 1 109 609 1 108 816 1 108 023 Nederlandene 121 835 387 119 628 131 117 420 874 115 213 617 113 006 361 110 799 104 108 591 847 106 384 590 Østrig 53 598 131 53 032 042 52 465 953 51 899 864 51 333 775 50 767 686 50 201 597 49 635 508 Polen 197 978 330 198 929 081 199 879 833 200 830 584 201 781 336 202 732 087 203 682 838 204 633 590 Portugal 47 653 190 47 920 641 48 188 091 48 455 541 48 722 992 48 990 442 49 257 893 49 525 343 Rumænien 79 108 341 80 681 687 82 255 034 83 828 380 85 401 727 86 975 074 88 548 420 90 121 767 Slovenien 11 890 136 11 916 713 11 943 289 11 969 866 11 996 442 12 023 018 12 049 595 12 076 171 Slovakiet 25 095 979 25 413 609 25 731 240 26 048 870 26 366 500 26 684 130 27 001 761 27 319 391 Finland 32 732 387 32 232 553 31 732 719 31 232 885 30 733 051 30 233 217 29 733 383 29 233 549 Sverige 42 526 869 41 863 309 41 199 748 40 536 188 39 872 627 39 209 066 38 545 506 37 881 945 Det Forenede Kongerige 350 411 692 346 031 648 341 651 604 337 271 559 332 891 515 328 511 471 324 131 426 319 751 382